ওয়েব ডেস্ক: পুজোর আগে ফের রাজ্যে আসছেন অমিত শাহ। তিন দিন থাকবেন কলকাতায়। বিজেপির রাজ্য সভাপতি দিলীপ ঘোষ জানিয়েছেন, আগামী ১০ সেপ্টেম্বর রাজ্যে আসছেন বিজেপির সর্বভারতীয় সভাপতি।  ১০, ১১ ও ১২ সেপ্টেম্বর একাধিক কর্মসূচি রয়েছে অমিত শাহের। তবে এব্যাপারে খোলসা করে কিছু জানান দিলীপ ঘোষ। অমিত শাহ এবারও জনসভা করবেন না। তবে প্রেক্ষাগৃহে বড় কর্মিসভা আয়োজনের চেষ্টা করছে রাজ্য বিজেপি। রাজ্যের বুদ্ধিজীবীদের সঙ্গে বৈঠক করবেন অমিত শাহ। রাজ্য সংগঠনের বিভিন্ন স্তরের কর্মীদের সঙ্গেও তাঁর বৈঠক রয়েছে। দেখা করবেন শিল্পপতিদের সঙ্গেও।  সাম্প্রতিককালে পর পর কয়েকটি নির্বাচনে বিজেপি বিরোধী শক্তি হিসেবে উঠে এসেছে। এই প্রেক্ষিতে অমিত শাহের রাজ্য সফর তা‌ৎপ‌র্যপূর্ণ। রাজনৈতিক মহলের মতে, ২০১৯ সালের লোকসভা নির্বাচনের উত্তর-পূর্বে আসন বাড়াতে চাইছে বিজেপি। সেই কৌশলের অন্যতম অঙ্গ বঙ্গে পদ্ম ফুল ফোটানো।